gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4837, del 08-09-2004 (2004/8757)

Informació pública de l'extracte de la convocatòria per a la provisió d'una plaça d'enginyer tècnic industrial, enquadrada en l'escala d'administració especial, subescala tècnica, classe de tècnic mitjà.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4837

Data del DOGV
:   08-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8757


Data del document
:   12-08-2004

Organisme emissor
:   Ajuntament de Guardamar del Segura

Tipus de document
:   Convocatòria

Descriptors 

:   * Guardamar del Segura
    * administració local
    * concurs administratiu
    * enginyer

Informació pública de l'extracte de la convocatòria per a la provisió d'una plaça d'enginyer tècnic industrial, enquadrada en l'escala d'administració especial, subescala tècnica, classe de tècnic mitjà. [2004/F8757]
  
En el Butlletí Oficial de la Província d'Alacant, número 185, de data 12 d'agost del 2004, apareix publicada la convocatòria i bases específiques per a proveir, en propietat, una plaça d'enginyer tècnic industrial, vacant en la plantilla de funcionaris d'este ajuntament i incloses en l'oferta d'ocupació pública de 2003, enquadrades en el grup B, per procediment de concurs oposició.
  
El termini de presentació d'instàncies serà de 20 dies naturals, comptats a partir del següent al de la publicació de l'extracte de la de la convocatòria en el Boletín Oficial del Estado.
  
El que es fa públic en el Diari Oficial de la Generalitat Valenciana, per a general coneixement dels interessats.
Diari Oficial de la Generalitat Valenciana


Sumari del DOGV 4829, del 27-08-2004 (2004/8721)

Informació pública de l'alternativa tècnica d'una proposta de programa per a desenvolupament de l'actuació integrada del sector AI-2 del sòl urbanitzable amb ordenació detallada al terme municipal d'Algimia de Alfara.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4829

Data del DOGV
:   27-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8721


Organisme emissor
:   Urbe Construcciones y Obras Públicas, SL

Tipus de document
:   Anunci

Informació pública de l'alternativa tècnica d'una proposta de programa per a desenvolupament de l'actuació integrada del sector AI-2 del sòl urbanitzable amb ordenació detallada al terme municipal d'Algimia de Alfara. [2004/F8721]
  
La mercantil Urbe Construcciones y Obras Públicas, SL, domiciliada a l'avinguda de Blasco Ibáñez, número 82, baix, de Burjassot, València, ha formulat una alternativa tècnica d'una proposta de programa per a desenvolupament de l'actuació integrada del sector AI-2 del sòl urbanitzable amb ordenació detallada al terme municipal d'Algimia de Alfara. La dita alternativa tècnica està integrada per un pla parcial de millora i un avantprojecte d'urbanització, per a la seua informació pública, tramitació conjunta i aprovació. Tot això d'acord amb el que es preveu en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En compliment del que es prescriu en l'article 48.1.C), en relació amb el 46.3 de la llei esmentada, se sotmet l'alternativa tècnica a informació pública pel termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
Esta documentació es troba depositada a la notaria Micó & Moliner, situada a l'avinguda dels Sants Patrons, número 8, de Sagunt, telèfon 51 092 57 37.
  
Qualsevol interessat pot comparéixer a la citada notaria i sol·licitar que se li exhibisca l'acta de protocol·lització de la documentació que integra l'alternativa tècnica del programa, així com obtindre una còpia d'esta. Així mateix pot presentar-se a l'Ajuntament d'Algimia de Alfara per a examinar l'exemplar depositat en este. Durant la informació pública podran formular-se tant al·legacions com alternatives tècniques a la que s'exposa al públic.
  
Amb anterioritat a la publicació del present anunci i en compliment del que s'establix en els articles 46.3 i 48 de la Llei Reguladora de l'Activitat Urbanística i 59.4 de la Llei 30/1992, de 26 de novembre, s'ha remés el corresponent avís al domicili de qui conste en el cadastre com a titulars de drets afectats per l'actuació proposada.
Diari Oficial de la Generalitat Valenciana


Sumari del DOGV 4734, del 19-04-2004 (2004/3598)

Informació pública de la modificació puntual número 1 de les normes subsidiàries del municipi de la Llosa de Ranes.
-------------------------------------------------------------------------------------------------------------------

### Dades del document

Número de DOGV
:   4734

Data del DOGV
:   19-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3598


Organisme emissor
:   Ajuntament de la Llosa de Ranes

Tipus de document
:   Anunci

Informació pública de la modificació puntual número 1 de les normes subsidiàries del municipi de la Llosa de Ranes. [2004/F3598]
  
Per acord del Ple de la corporació adoptat en sessió de 26 de març de 2004, s'ha acordat sotmetre a informació pública per un termini d'un mes la modificació puntual número 1 de les normes subsidiàries del municipi de la Llosa de Ranes, que es refereix a la unitat d'execució número 3 del sòl urbà.
  
En compliment del que disposa l'article 38.2 de la Llei Reguladora de l'Activitat Urbanística, 6/1994, de 15 de novembre, de la Generalitat Valenciana, es publica en el Diari Oficial de la Generalitat Valenciana i en un diari no oficial d'àmplia difusió en la localitat perquè qui resulte interessat puga consultar-lo a l'Ajuntament de la Llosa de Ranes, a la Secretaria, en horari d'oficina.
Diari Oficial de la Generalitat Valenciana


Sumari del DOGV 4857, del 06-10-2004 (2004/9771)

Edicte de notificació de resolució d'expedient sancionador a Raymonde Jeanine Therssen.
---------------------------------------------------------------------------------------

### Dades del document

Número de DOGV
:   4857

Data del DOGV
:   06-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9771


Organisme emissor
:   Conselleria de Justícia i Administracions Públiques

Tipus de document
:   Edicte

Edicte de notificació de resolució d'expedient sancionador a Raymonde Jeanine Therssen. [2004/X9771]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/92 (BOE núm. 12, de 14 de gener de 1999), es fa pública notificació en extracte de la resolució dels expedients sancionadors que s'indiquen, instruïts per la Conselleria de Justícia i Administracions Públiques, a les persones o entitats denunciades que a continuació es relacionen, ja que s'ha intentat la notificació en l'últim domicili conegut i esta no s'ha pogut practicar.
  
Exp. núm.: ESSANC/03/2002/0612
  
Interessat: Raymonde Jeanine Therssen
  
Últim domicili conegut: c/ Mi Sol Park, 63, parcel·la 220, 03675. Torrevieja
  
Resolució adoptada pel conseller de Justícia i Administracions Públiques, de data 06.08.04, en què s'adopten acords d'interés per a la persona interessada.
  
Els corresponents expedients obren en la Direcció Territorial de Justícia i Administracions Públiques d'Alacant, av. Doctor Gadea, 10, 03027, Alacant, i les persones interessades poden interposar recurs potestatiu de reposició i els assistix el dret d'al·legar per escrit allò que en la seua defensa estimen convenient, amb aportació de les proves que consideren oportunes, tot això dins del termini de quinze dies hàbils comptats des de l'endemà de la publicació del present en el Diari Oficial de la Generalitat Valenciana. Transcorregut tal termini sense que s'haja fet ús del dret per a formular al·legacions i/o aportar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 4869, del 25-10-2004 (2004/10776)

Informació pública de l'aclariment municipal sobre el programa d'actuació integrada el Vincle - la Creu. Expedient 121-49/2004.
-------------------------------------------------------------------------------------------------------------------------------

### Dades del document

Número de DOGV
:   4869

Data del DOGV
:   25-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10999


Organisme emissor
:   Ajuntament del Campello

Tipus de document
:   Anunci

Informació pública de l'aclariment municipal sobre el programa d'actuació integrada el Vincle - la Creu. Expedient 121-49/2004. [2004/A10692]
  
Ha aparegut un anunci en el Diari Oficial de la Generalitat Valenciana de 6 de setembre de 2004, en la pàgina número 22.469, de José Ten Juan, en representació de la mercantil Àrees i Espais Urbans, on s'exposa al públic la documentació d'un programa d'actuació integrada «per al desenvolupament de la unitat d'execució única del sector homologat el Vincle - la Creu, del Pla General del Campello». El desenvolupament del sector proposat és de caràcter residencial. A fi d'evitar possibles malentesos i falses interpretacions, esta Alcaldia assenyala:
  
1. En el Pla General del Campello no hi ha cap sector de sòl denominat el Vincle - La Creu, ni homologat ni sense homologar.
  
2. El sòl afectat per l'actuació mencionada no està qualificat com a sòl residencial, sinó com a sòl no urbanitzable.
  
3. En conseqüència, per a portar a terme l'actuació pretesa per la mercantil Àrees i Espais Urbans, SA, este Ajuntament ha de tramitar i aprovar la modificació del Pla General que permeta el canvi de qualificació de sòl (de no urbanitzable a urbanitzable amb possible ús residencial i compatibles).
  
4. L'Ajuntament del Campello estudiarà la conveniència, per a l'interés públic municipal, d'eixe canvi de qualificació i de les compensacions per al medi ambient, la sostenibilitat urbanística i el benestar veïnal que els promotors oferisquen, inclús més enllà dels mers requisits formals establits per la legislació vigent.
  
5. L'acte d'obertura de les pliques que es presenten es posposarà en tot cas, a reserva de l'acord que el Ple de l'Ajuntament adopte sobre la proposta o propostes de planejament que es presenten, que suposen, com s'ha indicat, modificació de Pla General.
Diari Oficial de la Generalitat Valenciana


Sumari del DOGV 4832, del 01-09-2004 (2004/8898)

RESOLUCIÓ de 26 d'agost de 2004, del director general de Recursos Humans, per la qual nomena professores de l'Escola Universitària d'Infermeria de La Fe de València, dependent de la Conselleria de Sanitat, en les places convocades per la Resolució de 14 de juny de 2004 (DOGV núm. 4.790, de 05.07.2004).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4832

Data del DOGV
:   01-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/8898


Organisme emissor
:   Conselleria de Sanitat

Tipus de document
:   Resolució

RESOLUCIÓ de 26 d'agost de 2004, del director general de Recursos Humans, per la qual nomena professores de l'Escola Universitària d'Infermeria de La Fe de València, dependent de la Conselleria de Sanitat, en les places convocades per la Resolució de 14 de juny de 2004 (DOGV núm. 4.790, de 05.07.2004). [2004/Q8898]
  
Vista la proposta d'adjudicació de les places de professores de l'Escola Universitària d'Infermeria de La Fe de València convocades per la Resolució de 14 de juny de 2004 (DOGV núm. 4.790, de 05.07.2004), elevada per la Comissió de Valoració de conformitat amb la base sisena.
  
Fent ús de la competència atribuïda per l'article 8 del Decret 116/2003, d'11 de juliol, del Consell, i d'acord amb la base setena de la mateixa convocatòria, resolc:
  
Nomenar professora d'infermeria maternoinfantil (Àrea Maternal) de l'Escola Universitària d'Infermeria de La Fe de València a M.ª José Alemany Anchel.
  
Nomenar professora d'infermeria medicoquirúrgica de l'Escola Universitària d'Infermeria de La Fe de València a Josefa Palop Muñoz.
  
Les candidates nomenades tindran dret a la reserva de la seua plaça o lloc de treball d'origen.
  
Contra la present resolució que exhaurix la via administrativa es pot interposar un recurs contenciós administratiu en el termini de dos mesos comptats des del sendemà de la notificació, davant del Jutjat Contenciós Administratiu de la ciutat de València, de conformitat amb el que disposen els articles 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, es pot interposar un recurs de reposició, en el termini d'un mes, de conformitat amb els articles 116 i 117 de la referida Llei 30/1992. No obstant això, es pot interposar qualsevol altre recurs que s'estime per a la defensa dels seus interessos.
Diari Oficial de la Generalitat Valenciana


Sumari del DOGV 4727, del 06-04-2004 (2004/3320)

Expedient número AE-50-2003. Servei públic d'agència de viatges per al Consorci Hospital General Universitari de València.
--------------------------------------------------------------------------------------------------------------------------

### Dades del document

Número de DOGV
:   4727

Data del DOGV
:   06-04-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/3320


Data del document
:   29-03-2004

Organisme emissor
:   Consorci Hospital General Universitari de València

Tipus de document
:   Anunci

Anàlisi jurídica

Expedient número AE-50-2003. Servei públic d'agència de viatges per al Consorci Hospital General Universitari de València. [2004/X3320]
  
1. Entitat adjudicadora
  
a) Organisme: Consorci Hospital General Universitari de València.
  
b) Dependència que tramita l'expedient: Servei de Contractació i Logística.
  
c) Número d'expedient: AE-50-2003
  
2. Objecte del contracte
  
a) Tipus de contracte: administratiu especial.
  
Descripció de l'objecte: servei públic d'agència de viatges per al Consorci Hospital General Universitari de València.
  
b) Lot:
  
c) Butlletí o diari oficial i data de publicació de l'anunci de licitació: DOGV nº 4.437, d'11 de febrer de 2003
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert.
  
c) Forma: concurs
  
4. Pressupost base de licitació o cànon d'explotació
  
Import total: 250,42 euros al mes.
  
5. Adjudicació
  
a) Data: 20 de març de 2003
  
b) Contractista: Viajes Ferpuser, SL.
  
c) Nacionalitat: espanyola.
  
d) Import d'adjudicació: 300,00 euros al mes.
Diari Oficial de la Generalitat Valenciana


Sumari del DOGV 4729, del 08-04-2004 (2004/3474)

Adjudicació de la reparació de deficiències de seguretat al centre IES Arabista Ribera de Carcaixent.
-----------------------------------------------------------------------------------------------------

### Dades del document

Número de DOGV
:   4729

Data del DOGV
:   08-04-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/3474


Data del document
:   05-03-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Carcaixent
    * licitació
    * adjudicació de contracte administratiu
    * contracte d'obres

Adjudicació de la reparació de deficiències de seguretat al centre IES Arabista Ribera de Carcaixent. [2004/M3474]
  
Resolució de la Direcció Territorial de Cultura, Educació i Esport a València, per la qual es fa pública l'adjudicació d'un contracte d'obres.
  
Als efectes prevists en l'article 93.2 de la Llei de Contractes de les Administracions Públiques, aquesta Direcció Territorial de Cultura, Educació i Esport ha acordat de fer pública la resolució per la qual s'adjudica mitjançant el sistema de procediment negociat/emergència el contracte d'obres que es relaciona a continuació:
  
Obra: reparació de deficiències de seguretat al centre IES Arabista Ribera de Carcaixent.
  
Import d'adjudicació: 66.000,00 euros.
  
Adjudicatari: Estudio Tafesur, SL.
  
Data d'adjudicació: 03.03.2004.
Diari Oficial de la Generalitat Valenciana


Sumari del DOGV 4877, del 05-11-2004 (2004/10352)

Notificació per compareixença a A.C.A. NADIR SLL, i altres.
-----------------------------------------------------------

### Dades del document

Número de DOGV
:   4877

Data del DOGV
:   05-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10960


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença a A.C.A. NADIR SLL, i altres. [2004/X10646]
  
En virtut del que disposa l'article 112 de la Llei General Tributària (Llei 58/2003, de 17 de desembre), no sent possible practicar la notificació per causes no imputables a l'administració i havent realitzat almenys els intents de notificació exigits per l'article esmentat, pel present anunci hom cita els obligats tributaris o representants que es relacionen en l'annex, per a ser notificats per compareixença dels actes administratius derivats dels procediments que s'hi inclouen.
  
Les persones interessades o els representants hauran de comparèixer en el termini màxim de 15 dies naturals, comptadors des de l'endemà de la publicació del present anunci en el butlletí oficial corresponent, en horari de nou a catorze hores, de dilluns a divendres, als llocs que en cada cas s'assenyalen, a l'efecte de practicar les notificacions pendents en els procediments tramitats pels òrgans relacionats en l'annex.
  
Transcorregut el termini esmenat, si no s'hi hagués comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparèixer.
Diari Oficial de la Generalitat Valenciana


Sumari del DOGV 4903, del 15-12-2004 (2004/12134)

Actuacions de juí de menor quantia número 71/1999. Cèdula de notificació.
-------------------------------------------------------------------------

### Dades del document

Número de DOGV
:   4903

Data del DOGV
:   15-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12144


Organisme emissor
:   Jutjat d'Instrucció Número 4 d'Elx

Tipus de document
:   Anunci

Actuacions de juí de menor quantia número 71/1999. Cèdula de notificació. [2004/Q12253]
  
Pedro Antonio Vivancos Gil, secretari del Jutjat d'Instrucció número 4 d'Elx i partit, faig saber:
  
Que en este jutjat se substancia el juí de menor quantia número 71/1999, que se seguix a instància de la mercantil Pinel e Hijos, Fábrica de Calzados, SL, representat pel procurador Jesús E. Pérez Campos, contra Antonio Pinar González i Juan Antonio Méndez González, en les actuacions del qual s'ha dictat la sentència que té l'encapçalament i la part dispositiva que diuen així:
  
«Elx, 18 de juny de 2004
  
María Ángeles Sáez Zambrana, magistrada jutgessa del Jutjat d'Instrucció número 4 d'Elx i partit, ha vist les presents actuacions de juí de menor quantia, que se seguixen amb el número 71/1999, a instància del procurador el senyor Pérez Campos, en nom de Pinel e Hijos, Fábrica de Calzados, SL, assistits pel lletrat el senyor Zomeño Nicolás, contra Antonio Pinar González i Juan Antonio Méndez González, declarats en rebel·lia.
  
Decisió
  
Que amb l'estimació de la demanda interposada pel procurador el senyor Pérez Campos, en nom de Pinel e Hijos, Fábrica de Calzado, SL, contra Antonio Pinar González i Juan Antonio Méndez González, condemne els demandats a què es fa referència perquè paguen de manera solidària a la demandant la suma de 839.404 pessetes (5.044,80 euros), més els interessos legals des de la data de la interposició de la demanda, el 9 de febrer de 1999, fins al pagament complet de la suma, amb la imposició de les costes als demandats.
  
Esta sentència no és ferma i contra la qual s'hi pot interposar un recurs d'apel·lació».
  
I perquè conste i valga de notificació en legal forma a la part demandada, expedisc el present edicte.
Diari Oficial de la Generalitat Valenciana


Sumari del DOGV 4851, del 28-09-2004 (2004/9401)

Ressenya de l'Acord de 1 de juliol de 2004, de la Comissió Territorial d'Urbanisme de Castelló, pel qual s'aprova definitivament la modificació puntual 3/2003 del Pla General de Peníscola.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9401


Data del document
:   22-07-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Peníscola
    * pla d'urbanisme

Ressenya de l'Acord de 1 de juliol de 2004, de la Comissió Territorial d'Urbanisme de Castelló, pel qual s'aprova definitivament la modificació puntual 3/2003 del Pla General de Peníscola. [2004/9401]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994) es publica la ressenya de la Resolució de la Comissió Territorial d'Urbanisme de Castelló d'1 de juliol de 2004 publicada amb les normes urbanístiques aprovades en el Butlletí Oficial de la Província de Castelló núm. 88, del dia 22 de juliol de 2004.
  
- Expedient 2004/0429. Aprovació definitiva de la modificació puntual 3/2003 del Pla general de Peníscola.